Génesis 40 | RCQ12 Bible | YouVersion\nIskay presokunapa mosqokusqankumanta\n1Chaykuna pasaruptinmi Egipto nacionpi reyman vino serviqwan tanta apaykuq, reyninkupa contranpi pantarurqaku. 2Chaymi rey Faraón vino serviqkunapa kamachiqninpa contranpi hinaspa panaderokunapa kamachiqninpa contranpi piñakururqa. 3Hinaspam Joseypa kasqan carcelman apaykarachirqa, chay carcelqa reyta waqaychaq soldadokunapa capitanninpa wasinpim karqa. 4Guardiakunapa capitanninñataqmi chay presokunata Joseyman nanachikunanpaq kunaykurqa, chaypim unay watakuna preso karqaku. 5Huk tutam Egipto nacionpi reyman vino serviqwan tanta qoqpas carcelpi kachkaspanku mosqokururqaku, sapa mosqoymi willakuyniyuqkama karqa. 6Paqarinnintin qawaqninku hamuspanmi, paykunata sinchi hukmanyasqata José tarirurqa. 7Hinaptinmi Faraonpa serviqninkunata, patronninpa wasinpi kaq presomasinkunata José tapurqa:\n¿Imanasqataq hukmanyasqa kachkankichik? nispa.\n8Chaymi paykuna nirqaku:\nMosqokurunikum hinaptinmi mana pipas imam ninanta niwaqniyku kanchu, nispanku.\nHinaptinmi José paykunata nirqa:\nWillawaychikyá, Diosmi nisunkichik mosqoynikichikpa imam ninanta, nispa.\n9Chaymi vino serviqkunapa kamachiqninqa mosqoyninta Joseyman willarqa:\nÑoqam mosqoyniypi uvas sachata ñawpaqniypi rikurqani. 10Chay uvas sacham kimsa kallmayuq kasqa, ikllimuspam sisamuchkasqa, hinaptinmi uvaspa rurun poqorusqa. 11Faraonpa copanñataqmi makiypi kachkasqa, chaymi copanman uvaskunata llapispay Faraonpa makinman copata haywachkasqani, nispa.\nKaymi mosqoynikipa imam ninanqa: Kimsa kallmakunam kimsa punchaw. 13Kimsa punchawmantam Faraón pusachisuspayki puestoykiman kutiykachisunki, chaymi ñawpaqta hina Faraonman copata servinki. 14Chayna allinña kaspaykiqa amamá qonqaruwankichu, ama hina kaspaykim rey Faraonta niykapuwanki kay carcelmanta hurqowananpaq. 15Hebreo casta runakunapa kasqan lawmantam ñoqataqa suwaramuwarqaku. Mana imamantataqmi kay carcelmanpas aparamuwanku, nispa.\n16Vino serviqman mosqoyninpa imam ninanta willaykuptinmi, panaderokunapa kamachiqninpas Joseyta nirqa:\nÑoqapas kaynatam mosqokururqani: Umaypim apachkasqani tanta apana patanasqa kimsa yuraq balayta. 17Alton kaq balaypim kachkasqa Faraonpaq tukuy rikchaq miskillaña tantakuna, hinaptinmi chay apasqay balaymanta alton pawaq animalkuna mikuchkasqa.\n18Chaymi José nirqa:\nKaymi mosqoynikipa imam ninanqa: Kimsan balaykunam kimsa punchaw. 19Kimsa punchawmantam Faraón pusachisunki, hinaspam kunkaykimanta sachaman warkuchisunki, chaymi alton pawaq animalkuna aychaykita mikunqa, nispa.\n20Kimsa punchawmantam santonpi Faraón convidota ruwarqa llapallan serviqninkunapaq, hinaspam carcelmanta vino serviqkunapa kamachiqninta chaynataq panaderokunapa kamachiqnintapas hurqochimurqa. 21Vino serviqkunapa kamachiqnintam puestonman kutiykachirqa, chaymi Faraonman vinota servirqa. 22Panaderokunapa kamachiqnintaña-taqmi Joseypa nisqanman hina warkurachirqa. 23Vino serviqkunapa kama-chiqninñataqmi Joseymanta mana yuyarqachu, aswanqa qonqarurqam.


Proverbios 16 | Chuya Qellqa | Bibliapi librokuna\n16 Runaqa sonqonpiqa tanteanmunasqanman hinam.Ichaqa rimaspaqa-rimanqaTayta Diospa munasqanman hinam. 2 Runamanqa limpiopaqmi rikchakapuntukuy ima rurasqanqa.Ichaqa Tayta Diosmi tupunrunapa piensasqantaqa. 3 Tayta Diospa makinmanyá churayimapas ruray munasqaykikunataqa.Paymi qespichinqatukuy imapas ruranaykipaqpiensasqaykikunataqa. 4 Tayta Diosqa tukuy imatam rurarqa kikinpa tanteasqanta rurananpaq.Mana allin ruraq runatapaspaymi rurarqa castiganan punchawpaq. 5 Llapa orgulloso runakunaqaTayta Diospa millakusqanmi kachkanku.Cheqaptapunim paykunaqacastigasqa kanqaku. 6 Cheqap kuyapayakuq kasqanraykumTayta Diosqa runata huchanmanta pampachaykun.Tayta Diosta respetaspamrunaqa mana allinmanta karunchakun. 7 Runapa allin kawsasqanTayta Diosta agradaykuptinqa.Paymi enemigonkunatahawkayaypi kawsachinqa. 8 Allinta ruraspaasllapas ganasqanmi aswan allinqarunamasinta engañasparuna apuyasqanmantaqa. 9 Runam tantean mayninmi puriytaichaqa Tayta Diosmi pusan mayninmi rinanta. 10 Reyqa Diospa rantinpimriman sentenciaspanqa.Manam traicionanmanchuarreglota ruraspanqa. 11 Cabal balanzawan cabal pesoqaTayta Diosmantam hamun.Wayqapi pesakunapas paypa rurasqan kaspanmipaymanta hamun. 12 Reykunaqa mana allin ruraykunatammillakunku.Paykunaqa gobiernontamallin ruraykunawan takyachinku. 13 Reykunapa agradonpaqmiimam kaqllata rimaq runakunaqa.Diospa munasqanman hina rimaqtaqakuyanmi reykunaqa. 14 Rey piñakuruptinqahuk kaqninmi wañurunqa.Yachayniyoq runam ichaqareypa piñakuyninta amachanqa. 15 Reypa uyan kusisqa kaptinqarunam kawsanqa.Paypa favorninñataqmitiempollanpi para hina kanqa. 16 Qori-puro tariymantapasaswan allinqa yachay tariymi.Akllasqa qollqe tariymantapasaswan allinqa entiendey tariymi. 17 Diospa munasqanman hina ruraqkunaqasutillam mana allinmanta rakikunku.Cuidakuq runakunaqavidankutam waqaychakunku. 18 Runaqa alto tukuq rikuriruspanmi chinkarun.Runaqa orgulloso rikuriruspanmi wichirun. 19 Ñakariq runakunawan humillasqa kaymi aswan allinqaorgulloso runakunawan qechusqanku qori-qollqe rakinakuymantaqa. 20 Tayta Diospa palabranta kasukuq runaqa tukuy imapim allin kanqa.Tayta Diospi confiakuq runaqaancha kusisqam kanqa. 21 Allin tanteaq runataqaentiendeqpaqmi hapinqaku.Allin simi runa rimaptinqarunakunam convencekunqaku. 22 Kawsachikuq yaku hinamyachayniyoq runapaq yachayniyoq kayninqa.Mana tanteoyoq runata corregiyqamana kaqllam kanqa. 23 Allin yachayniyoq runaqayachanmi imaynam rimayta.Chayna rimasqanwanmipitapas convencechin allinta. 24 Miel hina miskillañamkuyakuywan pipapas rimasqanqa.Runapa sonqonpaqpas chaynataq tullunkunapaqpashampi hinaraqmi chaykunaqa. 25 Kanmi allin ñanmanrikchakuq ñanichaqa chay ñanpa tukupayninqa wañuyllam. 26 Yarqaymanta kasqanmillamkachin llamkaq runataqa.Mikunayasqanmillamkananpaq ganaschan paytaqa. 27 Mana penqakuyniyoq runaqamana allinllatam tanteachkan.Rimasqankunapasratarichkaq nina hinaraqmi kachkan. 28 Mana allinllata ruraq runaqarunamasinkunatam peleanachin.Cuento qepi runapaskuyanakuqkunatam rakinachin. 29 Daño ruraq runaqaengañanmi amigonta.Mana allinta kawsananpaqmipantarachin amigonta. 30 Ñawinkuna qemchityachiq runaqamana allinkunata rurananpaqmi tanteachkan.Simin kachupakuruq runaqamana allin rurasqanmantam willakuchkan. 31 Kawsayninpi allinta ruraspamachuyaruq runapaqqaumanpi sumaq corona hinamsoqonkunaqa. 32 Kallpasapa soldadomanta aswan allinqaanaq piñakuq runam.Llaqta venceq runamantapas aswan allinqakikillan controlakuq runam. 33 Runaqa Diospa munayninta yachananpaqmichoqan suerteta.Iman rurananmi ichaqahamun Tayta Diosllamanta.


2 Samuel 21 | Chuya Qellqa | Bibliapi librokuna\n21 Davidpa gobiernasqan tiempopim karqa kimsa watantin muchuy chaymi Tayta Diosta David tapuptin pay nimurqa: —Kay muchuyqa Saulwan castankuna Gabaon llaqtayoq runakunata wañuchisqankumantam —nispa. 2 Gabaon llaqtayoqkunata David qayachimuspanmi paykunawan rimarqa. Gabaon llaqtayoqkunaqa manam Israel castachu karqaku, paykunaqa karqa Amor casta runakunamanta puchuqkunam. Paykunamanmi Israel casta runakuna jurarqa mana wañuchinankupaq. Saulmi ichaqa Israelpa mirayninkunamanta hinaspa Judapa mirayninkunamanta sientispa Gabaon llaqtayoq runakunata chinkarachiypi rirqa. 3 Davidmá Gabaon llaqtayoqkunata nirqa: —¿Imatataq rurayman contraykichikpi daño rurasusqaykichikmanta? ¿Imaynataq pampachayta atiwaqchik chaynapi Tayta Diospa allpanpaq bendicionninta mañakunaykichikpaq? —nispa. 4 Gabaon llaqtayoq runakunañataqmi nirqaku: —Saulmantawan castankunamantaqa manam qori-qollqetachu munaniku, manataqmi munachkanikuqa Israel castamanta hukllapas wañuchiytachu —nispa. Chaymi reyñataq nirqa: —Chaynaqa niwaychikyá qamkunapa piensasqaykichikta ruranaypaq —nispa. 5 Chaymi paykunañataq nirqaku: —Saulmi wakiqniykuta wañurachirqa hinaspam Israel nacionpi chullallapas mana puchunaykupaq chinkarachiwaykuta piensarqa. 6 Chaynaqa Saulpa mirayninmantayá qanchis runakunata makiykuman churamuy hinaptinmi ñoqayku warkumusaqku Tayta Diospa akllasqan Rey Saulpa llaqtanpi otaq Gabaa llaqtapi —nispa. Chaymi rey “arí” nirqa. 7 Saulpa willkan otaq Jonatanpa churin Mefi-boset runatam ichaqa mana qoykurqachu Saulpa churin Jonatanwan juramento rurasqanrayku. 8 Reymi paykunapa makinman churarqa Aja sutiyoq runapa churin Rizpapa iskaynin wawankunata. Chay wawankunapa sutinmi karqa Armoni hinaspa Mefi-boset. Paykunamá karqa Saulpa churinkuna. Qoykurqataqmi Merab sutiyoq warmipa pichqa wawankunatapas. Paykunam karqa Saulpa willkankuna. Merabmi karqa Adrielpa warmin. Adrielqa karqa Mehola llaqtayoq Barzilaipa churinmi. 9 Paykunatamá David qoykurqa Gabaon llaqtayoqkunaman, hinaptinmi warkururqaku huk moqopi Tayta Diospa qayllanpi. Saulpa qanchisnintin mirayninkunamá wañururqaku punta kaq cosecha otaq cebada rutuy qallarichkaptin. 10 Ajapa warmi churin Rizpam yana telamanta karpata rurakururqa hatun rumipa hawanpi hinaspam cosecha qallariyninmantapuni cuidarqa loco para ayakunapa hawanman chayamunankama. Punchawpipas manam dejarqachu alton pawaq animalkuna ayakuna mikurunanta nitaqmi tutapipas dejarqachu purun animalkuna mikurunanta. 11 Davidmanmi willarqaku Ajapa churinpa otaq Saulpa compañeranpa imam rurasqanta. 12 David rispanmi Saulpa hinaspa churin Jonatanpa tullunkunata apamurqa Galaad lawpi Jabes llaqtayoq runakunapa kasqanmanta. Paykunam puntata suwarurqaku Bet-san llaqtapa plazanmanta. Chaypim Filistea runakuna warkururqaku Saulpa ayanta Gilboa Moqopi venceruspanku. 13 Davidmi apachimurqa Saulpa tullunkunatawan churin Jonatanpa tullunkunata. Huñuchimurqataqmi warkusqa runakunapa tullunkunatapas. 14 Saulpa hinaspa churin Jonatanpa tullunkunatam pamparurqaku Benjamin ayllupa allpanpi kaq Zela llaqtapi otaq Saulpa taytan Cispa sepulturanpi. Lliwtamá rurarqaku reypa kamachisqanman hina. Chaykuna pasaruptinmi allpapaq mañakusqankuta Dios uyariykurqa. Wañunanmanta Davidta Abisai librasqanmanta 15 Filistea runakunam yapatawan pelearqaku Israel castakunawan, Davidmi tropankunawan rirqa paykunapa contranpi peleaq. Peleachkaptinkum David pisiparurqa 16 hinaptinmi Davidta wañurachiypi rirqa hatunkaray runakunapa castan Isbi-benob sutiyoq runa. Chay runapa broncemanta lanzanmi llasarqa kimsa chunka kilo masninta, weqawninpipas aparqataqmi mosoq espadata. 17 Ichaqa Sarviapa wawan Abisaimi Davidta yanapaspan chay Filistea runawan pelearqa hinaspam wañurachirqa hinaptinmi Davidpa soldadonkuna juraspa nirqaku: —Kunanmanta ñawpaqmanqa manañam lloqsinkichu guerraman ñoqaykuwan chaynapi Israel nacionpi achkiy wañuchisqa hina ama wañurunaykipaq —nispa. Hatunkaray runakunawan peleasqankumanta (1 Cr 20:4-8) 18 Gob lawpim huktawan guerra karqa Filistea runakunawan chaymi chay guerrapi Husa castamanta kaq Sibecai sutiyoq runa wañurachirqa hatunkaray runakunapa castan Saf sutiyoq runata. 19 Mosoqmantam karqa guerra Gob lawpi Filistea runakunawan chaymi chay guerrapi Jairpa churin Elhanan wañurachirqa Gat llaqtayoq Goliat sutiyoq runata, paypa lanzanpa kaspinmi karqa telarpa rodillon hina llumpay rakusu. 20 Huktawanmi karqa guerra Gat llaqtapi chaymi chay guerrapi karqa huk hatunkaray runa. Paypa makinkunam karqa soqta dedoyoqkama, hina chaynallataqmi karqa chakinkunapipas. Paypas hatunkaray runakunapa castanmi karqa. 21 Paymi insultarqa Israel soldadokunata chaymi Davidpa wawqen Simeapa churin Jonatan wañurachirqa. 22 Chay tawankum karqaku Gat llaqtayoq Rafa sutiyoq runapa miraynin. Paykunatamá wañurachirqaku Davidpiwan soldadonkuna.


2 Crónicas 1 CQ12 - Davidpa churin Salomonmi - Bible Search\nSalomonpa yachay mañakusqanmanta\n(1 R 3.3-15)\n1Davidpa churin Salomonmi munaychakuyninta allinta takyarachirqa. Tayta Diosmi paywan kaspan ancha atiyniyuqta ruwarurqa. 2Salomonmi huñurachirqa Israel runakunata, waranqa soldadopi kamachikuqkunata, pachak soldadokunapi kamachiqkunata, juezkunata, Israel nacionpi kamachikuqkunata hinaspa ayllukunapi kamachikuqkunatapas. 3Kay huñusqa runakunawanmi Salomón rirqa Gabaón moqopi santuarioman, chaypim tarikurqa Diospa serviqnin Moisespa ruwachisqan Diosman asuykuna carpa, chaytam chunniqpi ruwachirqa. 4-Davidmi Tayta Diospa Arcanta Quiriat-jearim llaqtamanta apachimurqa Jerusalén llaqtapi hatarichisqan carpaman. 5-Hurpa willkan otaq Uripa churin Bezaleelpa broncemanta ruwasqan altarpas Gabaón orqopim tarikurqa Tayta Diosman asuykuna carpapa ñawpaqninpi, chaymanmi Salomón rirqa llapan huñunasqa runakunawan Tayta Diosta tapukamunankupaq.\n6Chaypim Tayta Diospa ñawpaqninpi, Diosman asuykuna carpapa ñawpaqninpi broncemanta altarman Salomón seqarurqa, hinaspanmi waranqa lliw kañana sacrificiota ofrecerqa.\n7Chay tutam Salomonman Tayta Dios rikuriykuspan nirqa:\nMañakuway imam munasqaykita, ñoqam qosqayki, nispa. 8Chaymi Salomón nirqa:\nQanmi taytay Davidta anchata kuyaspayki, paypa rantinpi rey kanaypaq churaykuwarqanki. 9-Chaynaqa, Dios Taytalláy, taytay Davidman prometesqaykiyá cumplikuchun, qanmi ñutu allpa hinaña nana-nanaq runakunapi munaychakunaypaq churaykuwarqanki. 10¿Pitaq kay achkallaña runaykikunata munaychakunman? Chaynaqa, kunanyá kay llaqtapi munaychakunaypaq yachaytawan yuyayta qoykuway, nispa.\n11Hinaptinmi Salomonta Dios nirqa:\nKaytaqa allintam tantearunki, qamqa manam mañakuchkanki apuyaytachu, qori-qollqetachu, reqsisqa kaytachu, enemigoykikuna wañunantachu, nitaq unay kawsakuytachu, aswanqa reyninku kanaykipaq churasqay runaykunapi munaychakunaykipaqmi yachaytawan yuyayta mañakuchkanki. 12Chayraykum yachaytawan yuyayta qosqayki, qosqaykitaqmi apuyaytawan qori-qollqetapas chaynataq ancha reqsisqa kaytapas. Qam hina reyqa manam ñawpaqtapas karqachu, nitaqmi qepamanpas kanqachu, nispa.\n13Gabaón moqopi Diosman asuykuna carpamantam Jerusalén llaqtaman Salomón kutimurqa, hinaspam Israel nacionpi munaychakurqa.\nRey Salomonpa rantisqankunamanta\n(1 R 10.26-29; 2 Cr 9.25-28)\n14-Rey Salomonmi huñurachirqa waranqa tawa pachaknin carretankunata hinaspa chunka iskayniyuq waranqa silladakunatapas; chaykunatam rakinarurqa wakinta chaypaq akllasqa llaqtakunaman, wakinñataq palacionpi waqaychaqninkuna kananpaq. 15-Reymi qorita qollqeta Jerusalén llaqtapi huñurachirqa rumita hinaña, cedrokunapas karqa purunpi wiñaq higos sachakuna hinañam. 16-Salomonpaqmi caballokunata rantimurqaku Egipto nacionmantawan Cilicia lawmanta. 17Egiptomantam allinnin carretata rantimuqku qanchis kilo qollqewan, caballotañataqmi iskay kilo qollqewan. Het nacionpa reyninwan Siria nacionpa reyninñataqmi Salomonmantaña rantirqaku.